《洞仙歌》
清代·吴昌绶

美人心迹，似卷中曾见。秋影帘旌渺征雁。料小坊幽院，翠掩红藏，空怅怨、梦散南楼坠燕。

羽陵投老去，绮思销磨，合为词仙苦分辨。箫谱懒重修，小幅乌丝，累几度、研朱亲点。

记一捻、犹余粉痕香，让秋水、新编染兰装线。

作者简介：吴昌绶，字伯宛，一字甘遁，号印臣，晚号松邻，仁和人。光绪丁酉举人，内阁中书。有《松邻遗集》。